wickkiey/tamil-wikipedia-markdown huggingface dataset:
# பரூச் சட்டமன்றத் தொகுதி

**பரூச் சட்டமன்றத் தொகுதி** (*Bharuch Assembly constituency*) இந்தியாவின் குஜராத் மாநிலத்திலுள்ள 182 சட்டமன்றத் தொகுதிகளுள் ஒன்றாகும். இது பரூச் மாவட்டத்தில் உள்ளது. பரூச் மக்களவைத் தொகுதியில் அடங்கும் 7 சட்டமன்றத் தொகுதிகளுள் இதுவும் ஒன்று.  

## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1962 | சந்திரசங்கர் மணிசங்கர் பட் | இந்திய தேசிய காங்கிரஸ் |
| 1967 | சந்திரசங்கர் மணிசங்கர் பட் | இந்திய தேசிய காங்கிரஸ் |
| 1972 | பியூஸ்பாய் தன்வந்திரி தாக்கூர் | இந்திய தேசிய காங்கிரஸ் |
| 1975 | பியூஸ்பாய் தன்வந்திரி தாக்கூர் | இந்திய தேசிய காங்கிரஸ் |
| 1980 | முகமத்பாய் ஹபீசி இஸ்மாயில் படேல் | இந்திரா காங்கிரஸ் |
| 1985 | முகமத்பாய் ஹபீசி இஸ்மாயில் படேல் | இந்திய தேசிய காங்கிரஸ் |
| 1990 | பிபின்சந்திர ஈஸ்வர்லால் ஷா | பாரதிய ஜனதா கட்சி |
| 1995 | பிபின்சந்திர ஈஸ்வர்லால் ஷா | பாரதிய ஜனதா கட்சி |
| 1998 | பிபின்சந்திர ஈஸ்வர்லால் ஷா | பாரதிய ஜனதா கட்சி |
| 2002 | ரமேஷ்பாய் நரன்தாஸ் மிஸ்ட்ரி | பாரதிய ஜனதா கட்சி |
| 2007 | துஷ்யந்த்பாய் ரஜ்னிகாந்த் படேல் | பாரதிய ஜனதா கட்சி |
| 2012 | துஷ்யந்த்பாய் ரஜ்னிகாந்த் படேல் | பாரதிய ஜனதா கட்சி |
| 2017 | துஷ்யந்த்பாய் ரஜ்னிகாந்த் படேல் | பாரதிய ஜனதா கட்சி |
# போர்பந்தர் சட்டமன்றத் தொகுதி

**போர்பந்தர் சட்டமன்றத் தொகுதி** (*Porbandar Assembly constituency*) இந்தியாவின் குஜராத் மாநிலத்திலுள்ள 182 சட்டமன்றத் தொகுதிகளுள் ஒன்றாகும். இது போர்பந்தர் மாவட்டத்தில் உள்ளது. போர்பந்தர் மக்களவைத் தொகுதியில் அடங்கும் 7 சட்டமன்றத் தொகுதிகளுள் இதுவும் ஒன்று.  

## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1962 | போபட்லால் தயாபாய் காக்கட் | இந்திய தேசிய காங்கிரஸ் |
| 1967 | போபட்லால் தயாபாய் காக்கட் | இந்திய தேசிய காங்கிரஸ் |
| 1972 | மால்தேவ்ஜி எம். ஒடேதரா | இந்திய தேசிய காங்கிரஸ் |
| 1975 | வசன்ஜி கெராஜ் தக்காரார் | பாரதீய ஜனசங்கம் |
| 1980 | சசிகாந்த் ஆனந்த்லால் லக்கானி | இந்திரா காங்கிரஸ் |
| 1985 | லக்‌ஷ்மன்பாய் பீம்பாய் அகத் | இந்திய தேசிய காங்கிரஸ் |
| 1990 | சசிகாந்த் ஆனந்த்லால் லக்கானி | ஜனதா தளம் |
| 1995 | பாபுபாய் பீமாபாய் பொக்கிரியா | பாரதிய ஜனதா கட்சி |
| 1998 | பாபுபாய் பீமாபாய் பொக்கிரியா | பாரதிய ஜனதா கட்சி |
| 2002 | அர்ஜுன்பாய் தேவாபாய் மோத்வாடியா | இந்திய தேசிய காங்கிரஸ் |
| 2007 | அர்ஜுன்பாய் தேவாபாய் மோத்வாடியா | இந்திய தேசிய காங்கிரஸ் |
| 2012 | பாபுபாய் பீமாபாய் பொக்கிரியா | பாரதிய ஜனதா கட்சி |
| 2017 | பாபுபாய் பீமாபாய் பொக்கிரியா | பாரதிய ஜனதா கட்சி |
# சூரத் கிழக்கு சட்டமன்றத் தொகுதி

**சூரத் கிழக்கு சட்டமன்றத் தொகுதி** (*Surat East Assembly constituency*) இந்தியாவின் குஜராத் மாநிலத்திலுள்ள 182 சட்டமன்றத் தொகுதிகளுள் ஒன்றாகும். இது சூரத் மாவட்டத்தில் உள்ளது. சூரத் மக்களவைத் தொகுதியில் அடங்கும் 7 சட்டமன்றத் தொகுதிகளுள் இதுவும் ஒன்று.  

## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1962 | ஈஸ்வர்லால் குலாப்பாய் தேசாய் | இந்திய தேசிய காங்கிரஸ் |
| 1967 | கோர்தன்தாஸ் ஆர். சொக்காவாலா | இந்திய தேசிய காங்கிரஸ் |
| 1972 | கோர்தன்தாஸ் ஆர். சொக்காவாலா | இந்திய தேசிய காங்கிரஸ் |
| 1975 | காசிராம் சாபிதாஸ் ரானா | பாரதீய ஜனசங்கம் |
| 1980 | ஜஸ்வந்த்சிங் தன்சிங் சவுகான் | இந்திரா காங்கிரஸ் |
| 1985 | மகாஸ்வேதாபென் ஜஸ்வந்த்சிங் சவுகான் | இந்திய தேசிய காங்கிரஸ் |
| 1990 | மதன்லால் மோகன்லால் கபாடியா | பாரதிய ஜனதா கட்சி |
| 1995 | குலாப்தாஸ் நாகின்தாஸ் காசி | பாரதிய ஜனதா கட்சி |
| 1998 | குலாப்தாஸ் நாகின்தாஸ் காசி | பாரதிய ஜனதா கட்சி |
| 2002 | மனீஷ் நட்வர்லால் கிலிட்வாலா | இந்திய தேசிய காங்கிரஸ் |
| 2007 | ரஞ்சித்பாய் மங்குபாய் கிலிட்வாலா | பாரதிய ஜனதா கட்சி |
| 2012 | ரஞ்சித்பாய் மங்குபாய் கிலிட்வாலா | பாரதிய ஜனதா கட்சி |
| 2017 | அர்விந்த் சாந்திலால் ரானா | பாரதிய ஜனதா கட்சி |
# சூரத் மேற்கு சட்டமன்றத் தொகுதி

**சூரத் மேற்கு சட்டமன்றத் தொகுதி** (*Surat West Assembly constituency*) இந்தியாவின் குஜராத் மாநிலத்திலுள்ள 182 சட்டமன்றத் தொகுதிகளுள் ஒன்றாகும். இது சூரத் மாவட்டத்தில் உள்ளது. சூரத் மக்களவைத் தொகுதியில் அடங்கும் 7 சட்டமன்றத் தொகுதிகளுள் இதுவும் ஒன்று.  

## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1962 | கீக்கிபென் (எ) ஊர்மிளாபென் பிரேம்சங்கர் பட் | இந்திய தேசிய காங்கிரஸ் |
| 1967 | எம். ஹெச். ஏ. எஸ். கோலந்தாஸ் | இந்திய தேசிய காங்கிரஸ் |
| 1972 | ஜஸ்வந்த் சிங் சவுகான் | இந்திய தேசிய காங்கிரஸ் |
| 1975 | வியால் போபட்லால் முல்சங்கர் | ஸ்தாபன காங்கிரஸ் |
| 1980 | மகாமெத்பாய் சுர்தி | இந்திரா காங்கிரஸ் |
| 1985 | பாபுபாய் சுபாரிவாலா | இந்திய தேசிய காங்கிரஸ் |
| 1990 | ஹேமந்த்பாய் சம்பக்லால் சபட்வாலா | பாரதிய ஜனதா கட்சி |
| 1995 | ஹேமந்த்பாய் சம்பக்லால் சபட்வாலா | பாரதிய ஜனதா கட்சி |
| 1998 | ஹேமந்த்பாய் சம்பக்லால் சபட்வாலா | பாரதிய ஜனதா கட்சி |
| 2002 | பாவனாபென் ஹேமந்த்பாய் சபட்வாலா | பாரதிய ஜனதா கட்சி |
| 2007 | கிஷோர்பாய் ரதிலால் வங்காவாலா | பாரதிய ஜனதா கட்சி |
| 2012 | கிஷோர்பாய் ரதிலால் வங்காவாலா | பாரதிய ஜனதா கட்சி |
| 2013 | பூர்ணேஷ்குமார் ஈஸ்வரிலால் மோதி | பாரதிய ஜனதா கட்சி |
| 2017 | பூர்ணேஷ்குமார் ஈஸ்வரிலால் மோதி | பாரதிய ஜனதா கட்சி |
**குறிப்பு**
# சிவான்


**சிவான்** (**Siwan**), வட இந்தியாவின் பிகார் மாநிலத்தின் வடமேற்கில் உள்ள தெராய் சமவெளியில் அமைந்த சிவான் மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும்.இது மாநிலத் தலைநகரான பாட்னாவிற்கு வடமேற்கே 130.9 கிலோ மீட்டர் தொலைவிலும்; வாரணாசிக்கு வடகிழக்கே 223.2 கிலோ மீட்டர் தொலைவிலும் உள்ளது.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி சிவான் நகரத்தின் மக்கள் தொகை 1,35,066 ஆகும். அதில் ஆண்கள் 70,756 மற்றும் பெண்கள் 64,310 ஆக உள்ளனர். பாலின விகிதம் 1000 ஆண்களுக்கு 909 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 18,282 ஆகவுள்ளனர். இதன் சராசரி எழுத்தறிவு 79.61% ஆகவுள்ளது. இதன் மக்கள் தொகையில் இந்துக்கள் 64.74%, இசுலாமியர் 34.19% மற்றும் பிறர் 1.07% ஆகவுள்ளனர். இந்நகர மக்கள் இந்தி மொழி மற்றும் உருது மொழிகள் பேசுகின்றனர்.  
## போக்குவரத்து
### சாலைகள்
தேசிய நெடுஞ்சாலை எண் 531 சிவான் நகரத்துடன் கோபால்கஞ்ச், சாப்ரா போன்ற நகரங்களுடன் இணைக்கிறது.  

### இரயில் நிலையம்
சீவான் சந்திப்பு தொடருந்து நிலையம் நாட்டின் முக்கிய நகரங்களுடன் இணைக்கிறது.  

## தட்ப வெப்பம்
# உள்ளாட்சி சட்டம் 1976 (மலேசியா)



**உள்ளாட்சி சட்டம் 1976 (மலேசியா)** (மலாய்: *Akta Kerajaan Tempatan 1976*; ஆங்கிலம்: *Local Government Act 1976*) என்பது மலேசியாவில் உள்ளூராட்சி தொடர்பான சட்டங்களைத் திருத்தவும் ஒருங்கிணைக்கவும் இயற்றப்பட்ட சட்டமாகும்.  

உள்ளூராட்சிச் சட்டம் மற்றும் உள்ளூராட்சிக் கொள்கையின் சீரான தன்மையை உறுதிப்படுத்தும் நோக்கத்திற்காக மட்டுமே; இந்த 1976-ஆம் ஆண்டு உள்ளாட்சி சட்டம் பொருத்தமானதாக அமையும்.  

## கட்டமைப்பு

உள்ளாட்சி சட்டம் 1976, அதன் தற்போதைய வடிவத்தில் (1 டிசம்பர் 2012), 166 பிரிவுகள் மற்றும் 2 அட்டவணைகள் (7 திருத்தங்கள் உட்பட) கொண்ட 16 பகுதிகளைக் கொண்டுள்ளது.  

## பகுதிகள்

- பகுதி I: தொடக்கநிலை
- பகுதி II: உள்ளூராட்சி அதிகாரிகளின் நிர்வாகம்
- பகுதி III: உள்ளூராட்சி அதிகாரிகளின் அதிகாரிகள் மற்றும் பணியாளர்கள்
- பகுதி IV: வணிக மேலாண்மை
- பகுதி V: பொது நிதி ஒதுக்கீடுகள்
- பகுதி VI: கணக்குகள் மற்றும் தணிக்கை
- பகுதி VII: பொது இடங்கள்
- பகுதி VIII: நீரோடைகளின் மாசுபாடு
- பகுதி IX: உணவு, சந்தைகள், சுகாதாரம் மற்றும் தொல்லைகள்
- பகுதி X: தீயணைப்புச் சேவைகள்
- பகுதி XI: புதைக்கப்பட்ட இடங்கள்; தகனம் செய்தல்; புதைத்த பிணத்தைத் தோண்டல்
- பகுதி XII: உள்ளூராட்சி அதிகாரத்தின் கூடுதல் அதிகாரங்கள்
- பகுதி XIII: துணைச் சட்டங்கள்
- பகுதி XIV: இதர
- பகுதி XV: மதிப்பீடு மற்றும் மதிப்பீடு
- பகுதி XVI: சிறப்பு ஏற்பாடுகள்
- அட்டவணைகள்
# சூரத் வடக்கு சட்டமன்றத் தொகுதி

**சூரத் வடக்கு சட்டமன்றத் தொகுதி** (*Surat North Assembly constituency*) இந்தியாவின் குஜராத் மாநிலத்திலுள்ள 182 சட்டமன்றத் தொகுதிகளுள் ஒன்றாகும். இது சூரத் மாவட்டத்தில் உள்ளது. சூரத் மக்களவைத் தொகுதியில் அடங்கும் 7 சட்டமன்றத் தொகுதிகளுள் இதுவும் ஒன்று.  

## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1967 | பி. எம். வியாஸ் | இந்திய தேசிய காங்கிரஸ் |
| 1972 | கிருஷ்ணவர்தன் தன்சுக்லால் பச்சிகார் | இந்திய தேசிய காங்கிரஸ் |
| 1975 | சாம்புபாய் வல்லப்பாய் படேல் | ஸ்தாபன காங்கிரஸ் |
| 1980 | கிருஷ்ணவர்தன் தன்சுக்லால் பச்சிகார் | இந்திரா காங்கிரஸ் |
| 1985 | இந்திரா ஜெயராஜ் சோலங்கி | இந்திய தேசிய காங்கிரஸ் |
| 1990 | கனுபாய் மவானி | பாரதிய ஜனதா கட்சி |
| 1995 | திருபாய் ஹரிபாய் கஜேரா | பாரதிய ஜனதா கட்சி |
| 1998 | திருபாய் ஹரிபாய் கஜேரா | பாரதிய ஜனதா கட்சி |
| 2002 | திருபாய் ஹரிபாய் கஜேரா | பாரதிய ஜனதா கட்சி |
| 2007 | நனுபாய் பகவன்பாய் வனானி | பாரதிய ஜனதா கட்சி |
| 2012 | அஜய்குமார் ஜஸ்வந்த்லால் சோக்சி | பாரதிய ஜனதா கட்சி |
| 2017 | கன்டிபாய் ஹிம்மத்பாய் பலர் | பாரதிய ஜனதா கட்சி |
# காந்தா சுப்பாராவ்



**காந்தா சுப்பாராவ்** (*Kanta Subbarao*) இந்தியாவைச் சேர்ந்த ஒரு நோய்நுண்ணியியல் நிபுணர் ஆவார். மூலக்கூற்று மரபியல் நிபுணர் மற்றும் மருத்துவர்-அறிவியலாளராகவும் அறியப்படுகின்ற இவர் இன்ஃப்ளூயன்சா பற்றிய குறிப்பு மற்றும் ஆராய்ச்சிக்கான உலக சுகாதார அமைப்பின் ஒத்துழைப்பு மையத்தின் இயக்குநராகப் பணியாற்றுகிறார். ஆத்திரேலியாவின் மெல்போர்ன் நகரிலுள்ள தோகெர்ட்டி நிறுவனத்தில் பேராசிரியராகவும் உள்ளார்.  
## வாழ்க்கைக் குறிப்பு
வேலூர் கிறித்துவ மருத்துவக் கல்லூரியில் காந்தா சுப்பாராவ் மருத்துவத்தில் இளநிலை பட்டம் பெற்றார். ஓக்லகோமா பல்கலைக்கழகத்தில் தொற்றுநோயியல் துறையில் பொதுச் சுகாதாரத்தில் முதுநிலைப் பட்டமும் பெற்றார்.  

சுப்பாராவ் நோய்நுண்ணியியல் நிபுணர், மூலக்கூற்று மரபியல் நிபுணர் மற்றும் மருத்துவர்-அறிவியலாளர் என பன்முகங்களுடன் அறியப்படுகின்றார். தேசிய ஒவ்வாமை மற்றும் தொற்று நோய்கள் நிறுவனத்தில் சுப்பாராவ் இன்ஃப்ளூயன்சா திட்டத்தில் சேர விரும்பினார். அப்போது இவர் சேர விரும்பிய சுவாச ஒத்திசைவு வைரசு திட்டத்தில் உள்ள அனைத்து இடங்களும் நிரப்பப்பட்டன. 2016 ஆம் ஆண்டில் இவர் இன்ஃப்ளூயன்சா பற்றிய குறிப்பு மற்றும் ஆராய்ச்சிக்கான உலக சுகாதார அமைப்பின் கூட்டு மையத்தில் சேர்ந்தார். தோகெர்ட்டி நிறுவனத்தில் பேராசிரியராகவும் பணிபுரிகிறார். 2021 ஆம் ஆண்டில் ஆத்திரேலிய உடல்நலம் மற்றும் மருத்துவ அறிவியல் அகாதமியில் தேர்ந்தெடுக்கப்பட்ட உறுப்பினராக தகுதி பெற்றார்.
# நவாதா



**நவாதா** (**Nawada**), வட இந்தியாவில் உள்ள பிகார் மாநிலத்தின் தெற்கில் உள்ள நவாதா மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும்.இந்நகரத்தில் கூரி ஆறு பாய்கிறது. இது மாநிலத் தலைநகரான பாட்னாவிற்கு தென்கிழக்கே 108 கிலோ மீட்டர் தொலைவிலும்; கயைக்கு கிழக்கே 59.2 கிலோ மீட்டர் தொலைவிலும் உள்ளது.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 33 வார்டுகளும், 15,399 வீடுகளும் கொண்ட நவாதா நகரத்தின் மக்கள் தொகை 98,029 ஆகும். அதில் ஆண்கள் 51,367 மற்றும் பெண்கள் 46,662 ஆக உள்ளனர். பாலின விகிதம் 1000 ஆண்களுக்கு 908 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 14% ஆகவுள்ளனர். இதன் சராசரி எழுத்தறிவு 81.6% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 7,225 மற்றும் 67 ஆகவுள்ளனர். இதன் மக்கள் தொகையில் இந்துக்கள் 68.21%, இசுலாமியர் 31.08% மற்றும் பிறர் 0.61% ஆகவுள்ளனர். இந்நகர மக்கள் இந்தி மொழி மற்றும் உருது மொழிகள் பேசுகின்றனர்.  
## சாலைப் போக்குவரத்து
தேசிய நெடுஞ்சாலை எண் 31 நவாதா நகரம் வழியாகச் செல்கிறது.  
- கயை வானூர்தி நிலையம் - 69 கிலோ மீட்டர
- செயப் பிரகாஷ் நாராயண் பன்னாட்டு வானூர்தி நிலையம், பாட்னா - 123 கி மீ
# ஜகானாபாத்



**ஜகனாபாத்** (**Jehanabad**), வட இந்தியாவின் பிகார் மாநிலத்தின் தென்மேற்கில் உள்ள ஜகனாபாத் மாவட்டத்தின் நிர்வாகத் தலைமையிடம் மற்றும் நகராட்சி ஆகும். இது பாட்னாவிற்கு தெற்கே 50 கிலோ மீட்டர் தொலைவில் உள்ளது.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி ஜகனாபாத் நகரத்தின் மக்கள் தொகை 103,202 ஆகும். அதில் ஆண்கள் 54,710 மற்றும் 48,492 பெண்கள் ஆக உள்ளனர். பாலின விகிதம் 1000 ஆண்களுக்கு 886 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 15,119 ஆகவுள்ளனர். இதன் சராசரி எழுத்தறிவு 78.50% ஆகவுள்ளது. இதன் மக்கள் தொகையில் இந்துக்கள் 77.30 %, இசுலாமியர் 22.28 % மற்றும் பிறர் 0.42% ஆகவுள்ளனர். இந்நகர மக்கள் இந்தி மொழி மற்றும் உருது மொழிகள் பேசுகின்றனர்.  
## போக்குவரத்து
பாட்னாவிலிருந்து கயைக்குச் செல்லும் தேசிய நெடுஞ்சாலை எண் 83 ஜகனாபாத் நகரம் வழியாகச் செல்கிறது.
# பேரி சார்ப்புலெசு



**காரல் பேஎரி சார்ப்ப்ய்லெசு** (Karl Barry Sharpless) (பிறப்பு ஏப்பிரல் 28, 1941) இருமுறை வேதியல் நோபல் பரிசு பெற்ற அமெரிக்க வேதியியலாளர். இவர் கிளிக்கு வேதியியல், இசுட்டீரியோ தேர்வு வினைகள் (stereoselective reactions) ஆகியவற்றில் ஆழ்ந்த ஆய்வுகள் செய்தவர்.  

சார்ப்புலெசு 2001 ஆண்டு வேதியியல் நோபல் பரிசு பெற்றார். அது அவருடைய இடவல ஒற்றிகையான வகையில் வினையூக்கியினால் தூண்டப்பெற்ற ஆக்குசிசனேற்ற வேதிவினைகளுக்காக வழங்கப்பெற்றது. பின்னர் 2022 ஆம் ஆண்டு காரோலின் பெர்த்தோச்சி (Carolyn R. Bertozzi), மோர்த்தென் மெல்தால் (Morten P. Melda) ஆகிய இருவருடன் சேர்ந்து இவருக்கு வேதியியல் நோபல் பரிசு வழங்கப்பெற்றது. இம்முறை கிளிக்கு வேதியியல் துறைக்கும், தொடர்புறா பருமூலக்கூற்று சார் வேதியியலும் ஆற்றிய பங்குக்காக வழங்கப்பெற்றது..
# இரஞ்சித் விலாசு அரண்மனை


**இரஞ்சித் விலாசு அரண்மனை** (*Ranjit Vilas Palace*) இந்தியாவின் குசராத்து மாநிலம் இராச்கோட்டு நகரில் உள்ளது. இங்கு முந்தைய இராச்கோட்டு மாநிலத்தின் அரச குடும்பத்தினர் வசித்தனர்.  

## வரலாறு
இரஞ்சித் விலாசு 1870 ஆம் ஆண்டு இராச்கோட்டின் அப்போதைய தாக்கூர் சாகிப் பவாசிராச் மெகர்மான்சின்சியால் கட்டப்பட்டது. 1847 ஆம் ஆண்டு ஏற்பட்ட பஞ்சத்தைத் தொடர்ந்து பஞ்ச நிவாரண கணக்கெடுப்பு நடவடிக்கையாக அரண்மனையின் கட்டுமானம் தொடங்கப்பட்டது. இரஞ்சித் விலாசுக்கு மாற்றப்படுவதற்கு முன்பு, அரச இல்லமாக துர்பர்கத்து அரண்மனை இருந்தது. அதன் பிறகு இராச்கோட்டு மாநிலத்தின் அலுவலகங்கள் மற்றும் இந்தியாவின் சுதந்திரத்திற்குப் பிறகு , குசராத்து அரசாங்கத்தின் அலுவலகங்கள் தொடர்ந்தன.  

## இடம் மற்றும் கட்டிடக்கலை
இராச்கோட்டின் அரண்மனை சாலையில் இரஞ்சித் விலாசு அரண்மனை அமைந்துள்ளது. இதன் தோட்டம் 225 ஏக்கர் பரப்பளவைக் கொண்டுள்ளது. கோதிக் பாணியில் கட்டப்பட்ட இந்த அரண்மனை ஆறு ஏக்கர் பரப்பளவில் 100 அறைகளைக் கொண்டுள்ளது. அரண்மனை வாகனக் கொட்டகையில் இராச்கோட்டு மாநிலத்தின் விண்டேச்சு வாகனங்களின் தொகுப்பு உள்ளது. அரண்மனை வளாகத்தில் ஆசாபுரா மாதாவிற்கு அர்ப்பணிக்கப்பட்ட கோவில் ஒன்றும் உள்ளது.  

## சமீபத்திய வரலாறு
தற்பொழுதும் அரண்மனை இராச்கோட்டின் அரச குடும்பத்தின் வசிப்பிடமாக தொடர்கிறது. பாரம்பரிய உணவு விடுதிகளாக பொதுமக்களுக்கு திறக்கப்படாத பழைய ஆளும் குடும்பங்களின் சில அரண்மனைகளில் இதுவும் ஒன்றாகும். அரச குடும்பம் சம்பந்தப்பட்ட குடும்ப மற்றும் அரசியல் நிகழ்ச்சிகள் இங்கு நடைபேறுகின்றன. 2020 ஆம் ஆண்டில், இராச்கோட்டின் தற்போதைய தாகூர் சாகிப் மந்ததாசிங் சடேசாவின் முடிசூட்டு விழா இங்கு நடந்தது. இவர் தனது தந்தை மனோகர்சிங்சி பிரத்யுமன்சின்சிங்சிக்குப் பிறகு பதவியேற்றார். சடேசாவிற்கும் அவரது சகோதரிக்கும் இடையே நிலவும் சொத்து தகராறில் அரண்மையும் ஒரு பகுதியாகும். இராச்கோட்டில் உள்ள புதிய பன்னாட்டு விமான நிலையத்தின் முகப்பு வடிவமைப்பு, கட்டிடங்களின் உள் வெப்பநிலையைக் கட்டுப்படுத்தும் இரஞ்சித் விலாசு அரண்மனையில் உள்ள அணியச்சு வேலைகளால் ஈர்க்கப்பட்டு இவ்வழிமுறையில் வடிவமைக்கப்பட்டுள்ளது.
# சிவப்பணுச்சிதைவு


**சிவப்பணுச்சிதைவு** (*hemolysis* அல்லது *haemolysis*) என்பது செங்குருதியணுக்களின் இயல்பான ஆயுட்காலம் 120 நாட்கள் முடிவதற்கு முன்னரேயே அவை சிதைவு அடைந்து அவற்றின் உள்ளடக்கங்கள் (உயிரணுக்கணிகம்) நீர்மத்தில் (பொதுவாக, குருதி நீர்மம்) கலப்பது ஆகும். அகவுயிர் செயல் முறையிலும் புறவுயிர் ஆய்வு முறையிலும் சிவப்பணுச்சிதைவு நிகழலாம்.  

சில நோய் உண்டாக்கும் பாக்டீரியாக்கள் அல்லது பூஞ்சைகளால் உற்பத்தி செய்யப்படும் சிவப்பணுச்சிதைப்பான்கள் எனப்படும் நச்சுகள் சிவப்பணுச்சிதைவின் ஒரு காரணம் ஆகும். மற்றொரு காரணம் தீவிர உடற்பயிற்சி. சிவப்பணுச்சிதைப்பான்கள் இரத்த சிவப்பணுக்களின் உயிரணு மென்சவ்வைச் சேதப்படுத்துகின்றன, இதன்காரணமாக சிதைவும் இறுதியில் உயிரணு இறப்பும் ஏற்படுகின்றது.  

## காரணிகள்
சில ஒட்டுண்ணிகள் ( *எ.கா.*, *பிளாஸ்மோடியம்* ), சில தன்னுடல் தாக்குநோய்கள் ( *எ.கா.*, தன்னுடல் தாக்கு சிவப்பணுச்சிதைவுக் குருதிச்சோகை, மருந்து தூண்டப்பட்ட சிவப்பணுச்சிதைவுக் குருதிச்சோகை) சில மரபணு நோய்கள்( *எ.கா.*, அரிவாள்-செல் நோய் அல்லது G6PD குறைபாடு ), அல்லது மிகக் குறைந்த கரை செறிவு கொண்ட குருதி என்பன சிவப்பணுச்சிதைவுக்கான காரணிகள்.  

## வகைகள்
சிவப்பணுச்சிதைவில் இரண்டு வகைகள் உள்ளன. சிதைவு எங்கு நடைபெறுகிறது என்பதைப்பொறுத்து அகக் குருதிக்கலன், புறக் குருதிக்கலன் சிவப்பணுச் சிதைவு என வகைப்படுத்தப்படுகின்றன.  
### அகக் குருதிக்கலன் சிவப்பணுச் சிதைவு
குருதிக் குழாய்களுக்குள் நிகழும் சிவப்பணு அழிவை உள்ளடக்கியது. இதன் போது, சிவப்பணுக்களின் உள்ளடக்கங்கள் குருதிச் சுற்றோட்டத்துள் வெளியிடப்படுகின்றன, இதனால் சுயமாகத் திரியும் குருதிப்பாய ஈமோகுளோபின்களது எண்ணிக்கை அதிகரிக்கின்றது. இத்தகைய சுயமான ஈமோகுளோபின்கள் சிதைவுக்கு உள்ளாகும்போது அவை ஈம் மற்றும் குளோபின்களாக பிரிக்கப்படுகின்றன. ஈமோகுளோபின்கள் மிகையாக சிறுநீருடன் வெளியேறும் நிலையான சிறுநீரீமோகுளோபின் (ஈமோகுளோபினூரியா) ஏற்படும்.  

### புறக் குருதிக்கலன் சிவப்பணுச் சிதைவு
குருதிக் குழாய்களுக்கு வெளியே கல்லீரல், மண்ணீரல், எலும்பு மச்சை, நிணநீர் கணுக்கள் முதலிய பகுதிகளில் நிகழும் சிவப்பணு அழிவை உள்ளடக்கியது. இது மண்ணீரல் வீக்கத்தை ஏற்படுத்தலாம். புறக் குருதிக்கலன் சிவப்பணுச் சிதைவு மிகையானதாக இருந்தால், ஈமோசிடெரின் எனப்படும் இரும்பு சேமிப்பு நிறப்பொருள் மண்ணீரல், எலும்பு மஜ்ஜை, சிறுநீரகம், கல்லீரல் முதலிய பிற உறுப்புகளில் வீழ்படிவாகலாம். இதன் விளைவாக ஈமோசிடெரிமை ஏற்படுகிறது.
# கெடிலம் அணை



கெடிலம் அணை என்பது தமிழ்நாட்டின், கள்ளக்குறிச்சி மாவட்டத்தில் கெடிலம் ஆற்றின் குறுக்கே அமைந்துள்ள ஒரு அணையாகும். இது திருநாவலூர் அருகே உள்ள கெடிலம் என்ற ஊரின் அருகே அமைந்துள்ளது. கெடிலம் ஆறு பாய்வதாலும் கெடில ஆற்றின் கரையில் இவ்வூர் உள்ளதாலும் கெடிலம் என்று அழைக்கப்படுகிறது.  

## அமைவிடம்
கெடிலம் - பண்ருட்டி சாலையில் திருநாவலூர் சமத்துவபுரத்திற்கு தெற்கே 1 கி.மீ. தொலைவில் கெடிலம் ஆறு பாய்கிறது. அதன் மேல் கட்டப்பட்டுள்ளது இந்த கெடிலம் அணை.
# சடையவர்மன் விக்கிரமன்


இவன் சடையவர்மன் சுந்தரபாண்டியன் காலத்திலிருந்த ஒரு பாண்டியமன்னன் ஆவான். இவன் கல்வெட்டுகள் அச்சிறுபாக்கம்,திருப்புட்குழி,திருமாணிகுழி,திருக்கோயிலூர் முதலிய ஊர்களில் காணப்படுகிறது ஆதலால் இவன் தொண்டை மண்டலம், நடுநாட்டிலும் அரசப் பிரதிநிதியாயிருத்தல் வேண்டும். தில்லை கோயிலில் இடம்பெற்றுள்ள சில பாடல்கள்,இவன் புரிந்த போர்களையும்,அடைந்த வெற்றிகளையும் கூறுகின்றன. சடையவர்மன் சுந்தரபாண்டியன் காலத்தில் நடைபெற்ற போர்களுள் சிலவற்றை இவன் படைத்தலைமை வகித்து நடத்தியிருக்க வேண்டும்.இவனுக்கு **புவனேகவீரன்** என்ற சிறப்பு பெயர் வழங்கப்பட்டிருகிறது என்பதனை கல்வெட்டுகள் மூலம் அறியலாம்.இவனது கல்வெட்டுகள் கி.பி.1249 முதல் கி.பி.1258 வரை கிடைக்கிறது.பிறச் செய்திகள் அறியப்படவில்லை.
# மகாபீர் தாசு



**மகாபீர் தாசு** (*Mahabir Dass*) என்பவர் இந்திய அரசியல்வாதி ஆவார். இவர் இந்தியத் தேசிய காங்கிரசின் உறுப்பினர் ஆவார். இவர் இந்திய நாடாளுமன்றத்தின் மேல் சபையான மாநிலங்களவையில் பீகாரைப் பிரதிநிதித்துவம் தரும் வகையில் 1962 முதல் 1974 வரை நாடாளுமன்ற உறுப்பினராக இருந்தார்.
# சபஹார்


**சபஹார்** (**Chābahār**),(மொழிபெயர்ப்பு:|நான்கு ஊற்றுகள்); ஈரான் தென்கிழக்கில் அமைந்த சிஸ்தான் மற்றும் பலுசிஸ்தான் மாகாணம் மற்றும் சபஹார் மாவட்டத்தின் நிர்வாகத் தலைமையிட நகரம் ஆகும். இது ஓமன் வளைகுடாவில் அமைந்த சிறப்பு பொருளாதார மண்டல துறைமுக நகரம் ஆகும். பாகிஸ்தான் நாட்டின் குவாதர் துறைமுக நகரத்திற்கு மேற்கில் சபஹார் நகரம் 170 கிலோ மீட்டர் தொலைவில் உள்ளது. சபஹார் துறைமுக நகரத்தில் பெரும்பான்மையாக பாரசீக மொழியுடன் பலூச்சி மொழி பேசும்சுன்னி இசுலாமியர்கள் பாரசீக மொழியுடன் பலூச்சி மொழி பேசும் சுன்னி இசுலாமிய மக்கள் வாழ்கின்றனர்.  

## பொருளாதாரம்
சபஹார் நகரத்தின் துறைமுகம், ஈரான் நாட்டின் சுதந்திர பொருளாதார மண்டலமாக திகழ்கிறது. இந்தியப் பெருங்கடலுடன் ஈரானின் மிக நெருக்கமான மற்றும் சிறந்த தொடர்பு மையமாக சாபஹார் நகர துறைமுகம் உள்ளது. இக்காரணத்திற்காக இந்தியப் பெருங்கடல் மற்றும் மத்திய ஆசியாவின் வடக்குப் பகுதியில் அமைந்துள்ள நாடுகளிடையே போக்குவரத்து வழிகளை விரிவாக்கம் மற்றும் மேம்படுத்துவதன் மூலம் ஈரானின் கிழக்குப் பகுதியின் வளர்ச்சிக்கு மையப் புள்ளியாக சாபஹார் நகரம் உள்ளது.  
## துறைமுகம்

ஆழ்கடல் சபஹார் துறைமுகத்தின் வளர்ச்சிக்கு இந்தியா தொழில்நுட்பம் மற்றும் பொருளாதார வகையில் பெரிதும் உதவுகிறது.சபஹார் துறைமுகம் வழியாக ஈரானின் எரி எண்ணெய் மற்றும் எரிவாயு ஆகியவற்றை இந்தியா இறக்குமதி செய்கிறது. 2014-இல் இந்திய அரசு சபஹார் துறைமுக மேம்பாட்டிற்கு $85 மில்லியன் டாலர் அளவிற்கு செலவு செய்துள்ளது. 2016-இல் சபஹார் துறைமுக வளர்ச்சிக்கு இந்தியா $500 மில்லியன் டாலர் அளவிற்கு நிதியுதவி செய்துள்ளது.இதன் மூலம் சபஹார் துறைமுகம் ஆழ்கடல் துறைமுகமாக மேம்பட்டுள்ளது. சபஹார் நகர துறைமுகம் வழியாக ஆப்கானிஸ்தான், நடு ஆசியா, உருசியா மற்றும் ஐரோப்பிய நாடுகளுக்கு நெடுஞ்சாலைகள் மற்றும் இருப்புப் பாதைகள் மூலம் சரக்குகளை கொண்டு செல்ல வசதி பெற்றுள்ளது. மேலும் பாரசீக வளைகுடாவில் உள்ள ஈரானின் பந்தர் அப்பாஸ் நகர துறைமுகத்துடன் இணைப்பு கொண்டுள்ளது.  

## தட்ப வெப்பம்

## படக்காட்சிகள்

## இதனையும் காண்க
- சபஹார் துறைமுகம்
# விலங்கு விடுதலை முன்னணி



**விலங்கு விடுதலை முன்னணி** என்பது ஒரு சர்வதேச, தலைமையற்ற, பரவலாக்கப்பட்ட அரசியல் மற்றும் சமூக எதிர்ப்பு இயக்கமாகும். இது விலங்குகளைத் துன்புறுத்தும் வன்கொடுமை சம்பவங்களுக்கு எதிராக அகிம்சை வழியில் வன்முறையற்ற நேரடி நடவடிக்கைகளில் ஈடுபடுவதை ஆதரிக்கிறது. இது 1970களில் பேண்ட்ஸ் ஆவ் மெர்சி என்ற அமைப்பிலிருந்து உருவானது. ஆய்வகங்கள் மற்றும் பண்ணைகளில் இருந்து விலங்குகளை அகற்றி அவற்றை விடுவித்தல், அந்த கட்டுமானங்களை அழித்தல், பாதுகாப்பான புகலிடங்களை ஏற்படுத்துதல், விலங்குகளுக்கு மருத்துவப் பராமரிப்பினை நல்குதல், விலங்குகள் தொடர்ந்து வாழப்போகும் இடங்களில் சரணாலயங்களை அமைத்தல் உள்ளிட்டவற்றை செயற்படுத்தும் நவீன கால அடிமை ஒழிப்புக் குழு என்று இவ்வமைப்பினைச் சேர்ந்தோர் இதனை வர்ணிக்கின்றனர். இதன் விமர்சகர்களோ இவ்வமைப்பைச் சேர்ந்தவர்களை சுற்றுச்சூழல் பயங்கரவாதிகள் எனச் சாடுகின்றனர்.  

நாற்பதுக்கும் மேற்பட்ட நாடுகளில் செயற்பட்டுவரும் இவ்வமைப்பின் குழுக்கள் இரகசியமாக செயல்படுகின்றன. பல சமயங்களில் இது ஒரு சிறிய நண்பர்களின் குழுக்களாகவும், சில சமயங்களில் ஒரு நபரை மட்டுமே கொண்ட குழுவாகவும் செயற்படுவதால் இந்த இயக்கத்தை கண்காணிப்பதென்பது அதிகாரிகளுக்கு மிகவும் கடினமான பணியாக உள்ளது. அனிமல் லிபரேஷன் பிரஸ் அலுவலகத்தின் ராபின் வெப் கூறுகையில் "அதனால்தான் விலங்கு விடுதலை முன்னணியை உடைக்கவோ, திறம்பட ஊடுருவவோ, முற்றிலுமாக நிறுத்தவோ முடியாது. நீங்கள்—நீங்கள் ஒவ்வொருவரும்—நீங்கள் தான் விலங்கு விடுதலை முன்னணி."  

இந்த இயக்கம் வன்முறையற்றது என்கின்றனர் இதன் ஆர்வலர்கள். விலங்கு விடுதலை முன்னணியின் முழக்க வசனத்தின் படி, மனித மற்றும் மனிதரல்லா உயிர்களுக்கு எவ்வித பாதிப்பும் ஏற்படா வண்ணம் அனைத்து நியாயமான முன்னெச்சரிக்கை நடவடிக்கைகளுடன் கூடி விலங்கின விடுதலையை நோக்கி செயற்படுத்தப்படும் எந்த ஒரு செயலும் விலங்கு விடுதலை முன்னணியின் செயற்பாடு என்று அறியப்படும். இதில் பொருளாதார சேதத்தை ஏற்படுத்தும் முட்டுக்கட்டை செயற்பாடுகளும் அடங்கும்.  

ஆயினும், விலங்கு விடுதலை முன்னணியின் செய்தித் தொடர்பாளர்களும் ஆர்வலர்களும் வன்முறைச் செயல்களைக் கண்டிக்கத் தவறிவிட்டனர் என்றும் அவர்களே சிலசமயம் அவ்வியக்கத்தின் பெயரிலோ அல்லது வேறு பெயரிலோ வன்முறையில் ஈடுபடுகின்றனர் என்றும் சிலர் குற்றம் சாட்டுகின்றனர். இவ்வியக்கத்தினர் வன்முறையைப் பயன்படுத்துதல் குறித்தும் காவல்துறை மற்றும் உளவுத்துறை ஆகியவற்றின் கவனத்தை ஈர்ப்பது குறித்தும் விலங்குரிமை இயக்கத்திலேயே சில கருத்து வேறுபாடுகளும் விமர்சனங்களும் உள்ளதாகக் கூறப்படுகிறது. 2002-ம் ஆண்டு அமெரிக்காவில் தீவிரவாதத்தைக் கண்காணிக்கும் அமைப்பான தெற்கு வறுமைச் சட்ட மையம் (Southern Poverty Law Center [SPLC]), "ஸ்டாப் ஹண்டிங்டன் விலங்கு வன்கொடுமை" பிரச்சாரத்தில் விலங்கு விடுதலை முன்னணியின் பங்கினைக் குறிப்பிட்டுக் காட்டியது. இந்தப் பிரச்சாரமானது பயங்கரவாத யுக்திகளைப் பயன்படுத்தியதாக முதலில் குற்றஞ்சாட்டிய SPLC பின்னர் தனது அறிக்கையொன்றில் அவர்கள் யாரையும் கொல்லவில்லை என்பதை ஒப்புக்கொண்டது.
# சபஹார் துறைமுகம்



**சபஹார் துறைமுகம்** (**Chabahar Port**) , ஈரான் தென்கிழக்கில் உள்ள சீசுத்தானும் பலுச்சிசுத்தானும் மாகாணத்தில் உள்ள சபஹார் நகரத்தில் உள்ளது. இத்துறைமுகம் ஓமான் வளைகுடாவில் அமைந்த ஆழ்கடல் இயற்கை துறைமுகம் ஆகும். சபாஹார் துறைமுகம் *சாகித் மௌசா காலந்தரி* மற்றும் *சாகித் முகமது பெஹஷ்டி* என இரண்டு தனி துறைமுகங்களாக செயல்படுகிறது. ஓவ்வொன்றும் 5 தளங்கள் கொண்டது. இது பாகிஸ்தானின் குவாடர் துறைமுகத்திலிருந்து மேற்கே 107 மைல் (172.2 கிலோ மீட்டர் அல்லது 92.98 கடல் மைல்) தொலைவில் உள்ளது.  

2016-ஆம் ஆண்டு முதல் சபாஹார் துறைமுகத்தை இந்தியா கையாள்வதுடன், அதன் வளர்ச்சிக்கும் பெரும் அளவில் உதவி செய்துவருகிறது.  

## இந்தியாவிற்கு சபஹார் துறைமுகத்தின் முக்கியத்துவம்
இந்தியாவிற்கும், ஆப்கானித்தானுக்கும் நேரடி வழியாக சபஹார் துறைமுகம் உள்ளது. ஆப்கானிஸ்தானுக்கு செல்லும் இந்திய சரக்கு வண்டிகளுக்கு பாகிஸ்தான் தனது நிலப்பரப்பை பயன்படுத்த மறுக்கிறது. எனவே சபஹார் துறைமுகம் மற்ற நாடுகளுடனான வர்த்தகத்திற்கும், ஆப்கானிஸ்தானுக்கும் உதவுகிறது. எனவே ஆப்கானிய உள்நாட்டு அரசியலில் பாகிஸ்தானின் செல்வாக்கு குறையும். இது இந்தியாவிற்கு மூலோபாய ரீதியாகப் பயனளிக்கும். மேலும் சீனா-பாகிஸ்தான் பொருளாதார வழித்தடத்தை (CPEC) எதிர்கொள்வதில் இந்தியாவுக்கு சபஹார் துறைமுகம் பயனுள்ளதாக இருக்கும்.  

சபஹார் துறைமுகம் செயல்படத் துவங்கும் போது இந்தியாவிலிருந்து ஈரான், ஆப்கானித்தன் மற்றும் நடு ஆசியா நாடுகளுக்கு இரும்புத் தாது, சர்க்கரை மற்றும் அரிசி ஏற்றுமதியில் குறிப்பிடத்தக்க வளர்ச்சி இருப்பதுடன், இந்தியாவிற்கு கச்சா எண்ணெய் மற்றும் எரிவாயு இறக்குமதிச் செலவும் கணிசமாகக் குறையும்.  

மத்திய தரைக்கடல்-சூயஸ் கால்வாய் வழித்தடத்தை விட சபஹார் துறைமுகம் வழியாக நடைபெறும் இந்தியாவின் ஏற்றுமதி மற்றும் இறக்குமதி செலவில் 30% குறையும். மேலும் நடு ஆசியாவிலிருந்து இயற்கை எரிவாயுவை சபஹார் துறைமுகம் வழியாக இந்தியாவிற்கு குறைந்த செலவில் இறக்குமதி செய்யலாம்.
# முதலாம் தமஸ்ப்


**முதலாம் தமஸ்ப்** என்பவர் சபாவித்து ஈரானின் இரண்டாவது ஷாவாகப் பதவி வகித்தவர் ஆவார். இவர் 1524 முதல் 1576 வரை ஆட்சி புரிந்தார். முதலாம் இஸ்மாயில் மற்றும் அவரது முதன்மை மனைவியான தசுலு கனுமின் மூத்த மகனாக இவர் பிறந்தார். தனது தந்தையின் இறப்பிற்குப் பிறகு 23 மே 1524 அன்று அரியணைக்கு வந்தார். இவரது ஆட்சியின் ஆரம்ப ஆண்டுகள், 1532ஆம் ஆண்டு வரை கிசில்பாஷ் தலைவர்களுக்கு இடையே நடைபெற்ற உள்நாட்டுப் போர்களால் குறிப்பிடப்படுகிறது. இதற்குப் பிறகு இவர் தனது ஆட்சியை நிலைநாட்டினார். முழுமையான முடியரசைத் தொடங்கினார். சீக்கிரமே இவர் உதுமானியப் பேரரசுடன் நீண்ட காலம் நடைபெற்ற போரை எதிர்கொள்ள வேண்டி வந்தது. இப்போர் மூன்று கட்டங்களாக நடந்தது. முதலாம் சுலைமானின் தலைமையிலான உதுமானியர்கள் தங்களது விருப்பத்திற்குரிய நபர்களை சபாவித்து அரியணையில் அமர வைக்க முயற்சித்தனர். 1555ஆம் ஆண்டின் அமாசியா அமைதி உடன்படிக்கையுடன் இப்போரானது முடிவுக்கு வந்தது. இதன்மூலமாக பகுதாது, பெரும்பாலான குர்திஸ்தான் மற்றும் மேற்கு சார்சியா மீது உதுமானியர்கள் கட்டுப்பாட்டைப் பெற்றனர். புகாராவின் உசுப்பெக்கியர்களுடன் குராசானுக்காகத் தமஸ்ப் சண்டையிட்டார். உசுப்பெக்கியர்கள் அடிக்கடி ஹெறாத் மீதும் ஊடுருவல்களை நடத்தினர். 1528ஆம் ஆண்டு இவருக்கு 14 வயதாக இருந்தபொழுது இவர் இராணுவத்திற்குத் தலைமை தாங்கி சாம் யுத்தத்தில் உசுப்பெக்கியர்களைத் தோற்கடித்தார். உசுப்பெக்கியர்கள் அறிந்திராத சேணேவியை இவர் யுத்தத்தில் பயன்படுத்தினார்.
# போல்பூர்


## போக்குவரத்து
### இரயில் நிலையம்
போல்பூர்-சாந்திநிகேதன் இரயில் நிலையம், கொல்கத்தா, அகர்தலா, புவனேஸ்வர், மும்பை, பெங்களூரு, ஐதராபாத், விசாகப்பட்டினம் நகரங்களை இணைக்கிறது.  
### சாலைகள்
தேசிய நெடுஞ்சாலை எண் 114 (பழைய எண் 2B) போல்பூர் நகரம் வழியாகச் செல்கிறது.  
### வானூர்தி நிலையம்
இதன் அருகே அமைந்த வானூர்தி நிலையம் 70 கிலோ மீட்டர் தொலைவில் உள்ள துர்காபூர் விமான நிலையம் ஆகும்.  

## கல்வி
- விஸ்வபாரதி பல்கலைக்கழகம்
- சீகாம் திறன் பல்கலைக்கழகம்
- போல்பூர் பல்கலைக்கழகம் (விஸ்வ வங்காள விஸ்வ வித்தியாலயம்)
- போல்பூர் கல்லூரி
- பூர்ணி தேவி சௌத்திரி மகளிர் கல்லூரி
- சாந்திநிகேதன் மருத்துவக் கல்லூரி
- வங்காள தொழில்நுட்பம் & மேலாண்மை நிறுவனம்
- சாந்திநிகேதன் பாலிடெக்னிக் கல்லூரி, போல்பூர்
- சாந்திநிகேதன் செவிலியர் கல்லூரி

## சுற்றுலா
• பல்லாப்பூர் வனவிலங்கு சரணாலயம், சாந்திநிகேதன்
# தாங்குனி



**தாங்குனி** (**Dankuni**), கிழக்கு இந்தியாவில் உள்ள மேற்கு வங்காள மாநிலத்தின் ஹூக்லி மாவட்டத்திலுள்ள நகரம் மற்றும் நகராட்சி ஆகும். இது மாவட்டத் தலைமையிட நகரமான கூக்ளி-சூச்சுராவுக்கு தெற்கே 35 கிலோ மீட்டரும்; ஹவுராவுக்கு வடக்கே 12.5 கிலோ மிட்டரும்; மாநிலத் தலைநகரான கொல்கத்தாவிற்கு வடமேற்கே 20.4 கிலோ மீட்டர் தொலைவிலும் உள்ளது.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 19 வார்டுகளும்,22,544 வீடுகளும் கொண்ட தாங்குனி நகரத்தின் மக்கள் தொகை 94,936 ஆகும். அதில் ஆண்கள் 49,105 மற்றும் பெண்கள் 45,83 ஆக உள்ளனர். பாலின விகிதம் 1000 ஆண்களுக்கு 933 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 10.41% ஆகவுள்ளனர். இதன் சராசரி எழுத்தறிவு 84.13 % ஆகவுள்ளது. இதன் மக்கள் தொகையில் இந்துக்கள் 68.10%, இசுலாமியர் 31.17%, கிறித்தவர்கள் 0.17% மற்றும் பிறர் 0.56% ஆகவுள்ளனர்.  
## போக்குவரதது

இந்நகரத்தில் தாங்குனி தொடருந்து நிலையம் உள்ளது.  

நேதாஜி சுபாசு சந்திரபோசு பன்னாட்டு வானூர்தி நிலையம் இந்நகரத்திலிருந்து 20 கிலோ மீட்டர் தொலைவில் உள்ளது.
# போம்சு பஞ்சுருட்டான்


**போம் பஞ்சுருட்டான்** (*Böhm's bee-eater*)(மீரோப்சு போக்மீ) என்பது மீரோபியேடே குடும்பத்தில் உள்ள பறவை சிற்றினமாகும். இது காங்கோ மக்களாட்சிக் குடியரசு, மலாவி, மொசாம்பிக், தன்சானியா மற்றும் சாம்பியாவில் காணப்படுகிறது.  

இந்த பறவையின் பெயர் செருமனி விலங்கியல் நிபுணர் ரிச்சர்ட் போம் நினைவாக உள்ளது.
# புவி–உயிர் அறிவியல் நிறுவனம்



**புவி–உயிர் அறிவியல் நிறுவனம்** (*Earth–Life Science Institute*) சப்பானில் உள்ள டோக்கியோ தொழில்நுட்ப நிறுவனத்தில் அமைந்துள்ள ஓர் ஆராய்ச்சி நிறுவனம ஆகும். தனித்தியங்கும் நிரந்தர அறிவியல் ஆராய்ச்சி நிறுவனமாக இந்நிறுவனம் இயங்குகிறது. வானியல் இயற்பியல் முதல் உயிரியல் வரையிலான துறைகளில் 70 பேருக்கும் மேற்பட்ட விஞ்ஞானிகளை நிறுவனம் பணியமர்த்தியுள்ளது. இவர்கள் கோள்கள் மற்றும் உயிரினங்களின் தோற்றம் மற்றும் பரிணாமத்திற்கு இடையே உள்ள பரந்த தொடர்புகள் குறித்து கூட்டு ஆராய்ச்சி செய்கிறார்கள்.  

## வரலாறு
புவி–உயிர் அறிவியல் நிறுவனம் 2012 ஆம் ஆண்டில் நிறுவப்பட்டது. கிரகங்கள் மற்றும் உயிர்களின் தோற்றம் தொடர்பான கேள்விகளுக்கு ஆராய்ச்சியாளர்களை திரட்டுவதன் மூலம் பூமிக்கும் உயிர் அறிவியலுக்கும் இடையே ஒரு பாலத்தை உருவாக்குவது இந்நிறுவனத்தின் அடிப்படை நோக்கமாகும். புவி–உயிர் அறிவியல் நிறுவனம் எகிம் பல்கலைக்கழகம், ஆர்வார்டு பல்கலைக்கழகம் மற்றும் மேம்பட்ட ஆய்வுக்கான நிறுவனம் ஆகியவற்றின் செயற்கைக்கோள்-நிறுவனங்களுடன் இணைக்கப்பட்ட்டுள்ளது. தற்போது இயக்குநர் கீ ஈரோசு மற்றும் துணை இயக்குநர்கள் சிக்கெரு ஐடா மற்றும் இயான் எர்ன்லண்டு ஆகியோரால் வழிநடத்தப்படுகிறது.  

## நிதி ஆதாரங்கள்
தோராயமாக ஆண்டுக்கு 7மில்லியன் டாலர் தொகையை வழங்கி சப்பானின் உலக பிரீமியர் பன்னாட்டு ஆராய்ச்சி மையம் நிறுவனத்திற்கான நிதி ஆதாரமாகச் செயல்பட்டது. இயான் தெம்பிள்டன் அறக்கட்டளை புவி–உயிர் அறிவியல் நிறுவன வலையமைப்பை உருவாக்க $5.6மில்லியன் தொகையை மூன்று ஆண்டுகளுக்கு கொடுத்து உதவியது. சப்பான் அறிவியல் ஊக்குவிக்கும் சங்கமும், பல தனியார் அமைப்புகளும் பல்வேறு வகையான திட்டங்களுக்கு நிதி வழங்கி புவி–உயிர் அறிவியல் நிறுவனத்தை ஆதரிக்கின்றன.
# அன்னி எர்னோ


**அன்னி எர்னோ** (*Annie Ernaux*; பிறப்பு: 1 செப்டம்பர் 1940) நோபல் பரிசு பெற்ற பிரான்சிய எழுத்தாளரும், இலக்கியப் பேராசிரியரும் ஆவார். இவரது இலக்கியப் பணி, பெரும்பாலும் சமூகவியலுடன் நெருங்கிய தொடர்புகளைப் பேணும் சுயசரிதைகள் ஆகும். "தன்னுடைய நினைவில் தன் வேர்கள், பிரிவுகள், கூட்டான கட்டுப்பாடுகள் ஆகியவற்றை நெஞ்சுரத்துடனும் மருத்துவத் துல்லியத்துடனும் வெளிப்படுத்தியமைக்காக", இவருக்கு 2022 ஆம் ஆண்டு இலக்கியத்திற்கான நோபல் பரிசு வழங்கப்பட்டது.
# அன்டன் சைலிங்கர்


**அன்டன் சைலிங்கர்** (*Anton Zeilinger*; பிறப்பு: 20 மே 1945) ஆத்திரிய குவாண்டம் இயற்பியலறிஞரும், நோபல் பரிசு பெற்றவரும் ஆவார். சைலிங்கர் வியென்னா பல்கலைக்கழகத்தின் தகைமைப் பேராசிரியராகவும், ஆத்திரிய அறிவியல் கழகத்தின் குவாண்டம் ஒளியியல் மற்றும் குவாண்டம் தகவல் நிறுவனத்தின் மூத்த அறிவியலாளராகவும் பணியாற்றுகிறார். இவரது பெரும்பாலான ஆய்வுகள் குவாண்டம் பின்னலின் அடிப்படை அம்சங்கள் பற்றியதும், அதன் பயன்பாடுகள் பற்றியதும் ஆகும்.  

2007 ஆம் ஆண்டில், "குவாண்டம் இயற்பியலின் அடித்தளத்திற்கு அவரது முன்னோடிக் கருத்தியலுக்காகவும், பரிசோதனைப் பங்களிப்புகளுக்காகவும்" இலண்டன் இயற்பியல் கழகத்தின் முதலாவது ஐசாக் நியூட்டன் பதக்கத்தை சைலிங்கர் பெற்றார். இது குவாண்டம் தகவல்களின் விரைவான வளர்ச்சிக்கான அடித்தளமாக மாறியது. 2022 அக்டோபரில், "சிக்கலான போட்டான்கள் பற்றிய சோதனைகள் மூலம், பெல் சமனின்மைகளை மீறுதல், குவாண்டம் தகவல் அறிவியலுக்கு ஆற்றிய பங்களிப்பு" ஆகிய ஆய்வுகளுக்காக அலைன் ஆசுபெக்ட், சான் கிளவுசர் ஆகியோருடன் இணைந்து இயற்பியலுக்கான நோபல் பரிசைப் பெற்றார்.
# பேரரசர் அப்பாஸ்


**பேரரசர் அப்பாஸ்** அல்லது **மகா அப்பாஸ்** (*Abbas the Great*) என்பவர் ஈரானின் சபாவித்து அரசமரபின் ஐந்தாவது ஷா ஆவார். இவர் பொதுவாக ஈரானிய வரலாறு மற்றும் சபாவித்து அரசமரபின் ஆட்சியாளர்களில் மிகச் சிறந்தவர்களில் ஒருவராகக் கருதப்படுகிறார். இவர் ஷா முகம்மது கோதபந்தாவின் மூன்றாவது மகன் ஆவார்.  

சபாவித்து ஈரானின் இராணுவ, அரசியல் மற்றும் பொருளாதார சக்தியின் மேற்பார்வையை அப்பாஸ் பெற்றாலும், நாட்டிற்கு மிகச் சிக்கலான காலத்தின்போது இவர் அரியணைக்கு வந்தார். இவரது தந்தையின் செயல்திறனற்ற ஆட்சிக்குக் கீழ், நாடானது கிசில்பாஷ் இராணுவத்தின் பல்வேறு பிரிவுகளுக்கு இடையே ஏற்பட்ட பிரச்சினைகளால் வலுவிழந்திருந்தது. இவருக்கு 8 வயதாக இருந்தபொழுது கிசில்பாஷ் இராணுவத்தினர் அப்பாஸின் தாய் மற்றும் அண்ணனைக் கொன்றனர். இது இவரது மனதில் ஆழமான பாதிப்பை ஏற்படுத்தியது. அதே நேரத்தில் ஈரானின் எதிரிகளான உதுமானியப் பேரரசு மற்றும் உசுப்பெக்கியர்கள் இந்த அரசியல் குழப்பத்தைத் தங்களுக்குச் சாதகமாகப் பயன்படுத்தி நிலப்பரப்புகளை அபகரித்துக்கொண்டனர். 1588ஆம் ஆண்டு கிசில்பாஷ் தலைவர்களில் ஒருவரான முர்ஷித் கோலி கான் இராணுவப் புரட்சி செய்து ஷா முகமதுவைப் பதவியில் இருந்து தூக்கி எறிந்தார். 16 வயது அப்பாஸை அரியணையில் அமர வைத்தார். ஆனால் சீக்கிரமே அப்பாஸ் அரியாணையைத் தனக்காகக் கைப்பற்றிக்கொண்டார்.  

## பண்பு மற்றும் மரபு
இவரைப் பற்றிய நூல்கள் இவர் தன்னுடைய பெரும்பாலான நேரத்தை மக்களிடையே கழித்தார் எனக் குறிப்பிடுகின்றன. தலை நகரமான இசுபகானில் இருந்த கடைவீதிகள் மற்றும் பிற பொது இடங்களுக்குத் தாமாகச் செல்வதை இவர் வழக்கமாகக் கொண்டிருந்தார். இவர் உயரத்தில் குள்ளமானவராக இருந்தார். ஆனால் உடல் வலு கொண்டவராக இருந்தார். இருந்தும் கடைசி ஆண்டுகளில் இவரது உடல் நலமானது பலவீனமானது. நீண்ட நேரத்திற்கு உறங்காமல் அல்லது உண்ணாமல் களிக்க அப்பாஸால் முடியும். தொலை தூரங்களுக்குக் குதிரை பயணம் செய்யும் திறமையும் அப்பாஸிடம் இருந்தது. 19ஆம் வயதில் இவர் தனது தாடியை எடுத்துவிட்டு, மீசையை மட்டும் வைத்துக் கொண்டார். இவ்வாறாக ஈரானில் இப்பாணியில் மீசை வைத்துக்கொள்ளும் பழக்கம் மக்களிடையே வேகமாகப் பரவத் தொடங்கியது.  

அப்பாஸ் ஒரு உளங்கவர் திறன் கொண்ட பேச்சாளர் ஆவார். தன்னுடைய பேச்சாற்றல் மூலம் மக்களின் மனதை மாற்றக்கூடியவராகவும், அவர்களின் எண்ணங்களில் தாக்கத்தை ஏற்படுத்தக் கூடியவராகவும் திகழ்ந்தார். பாரம்பரியத் துருக்மெனியக் கவிஞரான மகுதைம்குலி, அப்பாஸுக்கு ஒரு நூற்றாண்டுக்குப் பிறகு வாழ்ந்தார். அவர் தனது "அணிகலன் அல்ல" என்ற கவிதையில் அப்பாஸைப் பற்றி பின்வருமாறு குறிப்பிட்டுள்ளார்:  
:  
:  
:தாங்கள் சிறந்த பேச்சாளர்கள் என்று கூறிக்கொள்ளும் ஏராளமானவர்கள் உள்ளனர்,  
:ஆனால் அவர்களில் ஒருவர் கூட ஷா அப்பாஸைப் போன்று ஆற்றல் பெற்றவர்கள் கிடையாது.
# நவதீப்



**நவதீப்** (**Nabadwip) (নবদ্বীপ)**), கிழக்கு இந்தியாவில் உள்ள மேற்கு வங்காள மாநிலத்தின் நாடியா மாவட்டத்திலுள்ள நகரம் மற்றும் நகராட்சி ஆகும். இது ஹூக்ளி ஆற்றின் கரையில் உள்ளது. இது மாவட்டத் தலைமையிடமான கிருஷ்ணாநகருக்கு மேற்கே 18.2 கிலோ மீட்டர் தொலைவிலும்; மாநிலத் தலைநகரான கொல்கத்தாவிற்கு வடக்கே 119.7 கிலோ மீட்டர் தொலைவிலும் உள்ளது. நவதீப் நகரம் மகாபிரபு சைதன்யர் பிறந்த பூமியாகும்.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி நவதீப் நகரத்தின் மக்கள் தொகை 1,25,543 ஆகும். அதில் ஆண்கள் 65,415 மற்றும் பெண்கள் 60,128 ஆக உள்ளனர். பாலின விகிதம் 1000 ஆண்களுக்கு 919 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 8,790 ஆகவுள்ளனர். இதன் சராசரி எழுத்தறிவு 87.33% ஆகவுள்ளது. இதன் மக்கள் தொகையில் இந்துக்கள் 98.97%, இசுலாமியர் 0.79 மற்றும் பிறர் 0.24% ஆகவுள்ளனர்.  
## திருவிழா

இந்நகரத்தின் முக்கிய பூஜைகள் துர்கா பூஜை, தோல் பூர்ணிமா மற்றும் இரத யாத்திரை ஆகும்.  

## போக்குவரத்து
### தொடருந்து நிலையம்
நவதீப் இரயில் நிலையம்நாட்டின் பிற நகரங்களுடன் இணைக்கிறது.  
## தட்ப வெப்பம்
# ரேபிட் பினாங்கு



**ரேபிட் பினாங்கு** (மலாய்: *Rapid Penang* அல்லது *Rapid Penang Sdn. Bhd.*; ஆங்கிலம்: *Rapid Penang* அல்லது *rapidPenang*); என்பது மலேசியா, பினாங்கு மாநிலத்தில், பினாங்கு மாநில அரசாங்கம் நடத்தும் பேருந்து நிறுவனம் ஆகும். 2007-ஆம் ஆண்டில் பிரசரானா மலேசியா (*Prasarana Malaysia*) எனும் நிறுவனத்தின் துணை நிறுவனமாக ரேபிட் பினாங்கு பேருந்து நிறுவனம் உருவாக்கப்பட்டது.  

இன்றுவரை பினாங்கு மாநிலத்திற்குள் முக்கிய பொதுப் போக்குவரத்து நடத்துனராக உள்ளது. பினாங்கு பெருநகரப் பகுதி (*Greater Penang Conurbation*) பயணிகளுக்கு மட்டும் அல்லாமல்; பேராக் மற்றும் கெடா மாநிலங்களின் பயணிகளுக்கும், இந்தப் போக்குவரத்து வலையமைப்பு சேவை செய்கின்றது.  

## பொது

ரேபிட் பினாங்கு என்பது, நகர்ப்புற பொதுப் போக்குவரத்தை நிர்வகிப்பதற்கான ஒரு பேருந்து நிறுவனம்; தவிர மலேசிய அரசாங்கத்திற்கு சொந்தமான நிறுவனமான பிரசரானா மலேசியாவால் நிறுவப்பட்ட இரண்டாவது பொது போக்குவரத்து நிறுவனமும் ஆகும்.  

முதலாவதாக 2004-ஆம் ஆண்டில் ரேபிட் கேஎல் (*Rapid KL*) நிறுவனம் உருவாக்கப்பட்டது. இந்த நிறுவனம் இப்போது கோலாலம்பூர் மற்றும் பெரும் கிள்ளான் பள்ளத்தாக்கு (*Greater Klang Valley*) பகுதிகளில் இடைவழிப் பேருந்து (*Transit Bus*) சேவை, இலகு விரைவு தொடருந்து (*Light Rapid Transit* - **LRT**) சேவை மற்றும் ஒற்றைத் தண்டூர்தி *(Monorail*) சேவைகளை உள்ளடக்கியது.  

ரேபிட் கேஎல் நிறுவனத்தைப் போல ரேபிட் பினாங்கு பேருந்து நிறுவனமும்; ரேபிட் பேருந்து நிறுவனம் (*Rapid Bus Sdn Bhd*) எனும் நிறுவன நிர்வாகத்தின் கீழ் உள்ளது.  

## வரலாறு

2007-ஆம் ஆண்டுக்கு முன்னர், பினாங்கு மாநிலத்தின் பொதுப் பேருந்து சேவையானது துண்டு பட்டு ஒழுங்கற்றதாக இருந்தது. பினாங்கு உள்ளூர் பொதுப் பேருந்து நடத்துநர்கள் பலர் நிதிச் சிக்கல்களை எதிர்கொண்டனர்.  

பினாங்கில் உள்ள மிகப் பெரிய பொதுப் பேருந்து நிறுவனங்களில் ஒன்றான எல்லோ பேருந்து நிறுவனம் (*Yellow Bus Company*), 2004-ஆம் ஆண்டு திடீரென தன் செயல்பாடுகளை நிறுத்திக் கொண்டது. இந்த நிறுவனம் 58 ஆண்டு கால வரலாற்றைக் கொண்டது.  

ஆயிரக் கணக்கான பயணிகள் சிக்கித் தவித்தனர். அதனால், இது ஒரு பெரிய பிரச்சினையானது. இந்தப் பிரச்சினைக்குத் தீர்வு காண்பதற்கான ஒரு முக்கியமான கட்டத்திற்குள் பினாங்கு பொதுப் போகுவரத்துத் துறை தள்ளப்பட்டது.  

### பினாங்கு மாநிலத்தில் மறுசீரமைப்பு

அப்போதைய பினாங்கு மாநில முதலமைச்சர் கோ சு கூன் (*Koh Tsu Koon*), பினாங்கு மாநிலத்தில் நலிவடைந்த நிலையில் இருந்த பேருந்து வலையமைப்பைச் சீரமைக்க முயற்சிகள் செய்தார். 2006-இல் பினாங்கில் புதுப்பிக்கப்பட்ட வழித்தடங்களில் (*Trunk Routes*), பெரிய பேருந்துகள் இயக்கப்பட்டன. அதே நேரத்தில் பெரிய வழித்தடங்களில் இருந்து சிறிய வழித்தடங்களுக்குள் சிற்றுந்துகள் (*Mini Buse*s) பயணித்தன.  

இருப்பினும், மறுசீரமைப்பு நிலைமை சிறப்பாக அமையவில்லை. கோலாலம்பூரில் ஏற்கனவே மேற்கொள்ளப்பட்ட பொதுப் போக்குவரத்து மறுசீரமைப்பைப் போன்று பினாங்கு மாநிலத்திலும் மறுசீரமைப்புச் செய்யப்பட நடுவண் அரசாங்கத்தின் உதவியை நாடியது.  
ஏற்கனவே அனுபவமும் நிபுணத்துவமும் கொண்ட ரேபிட் கேஎல் போன்று ஒரு புதிய அணுகுமுறையை கொண்டு வருவதே சிறப்பு என பினாங்கு அரசாங்கம் கருதியது. அதிக பேருந்துகளை வாங்குவதை விட அதுவே சிறந்த தீர்வாக இருக்கும் என்றும் உணரப்பட்டது.  

### மத்திய அரசு ஒப்புதல்

2007-இல், கோலாலம்பூர் மாநகரில் இயங்கும் ரேபிட் கேஎல் போன்ற ஒரு பேருந்து சேவையை பினாங்கு மாநிலத்திலும் இயக்குவதற்கு மத்திய அரசு ஒப்புக்கொண்டதாக முதலமைச்சர் கோ சு கூன் அறிவித்தார்.[12][13]  

ரேபிட் பினாங்கு 31 ஜூலை 2007-இல் முறைப்படி தன் நடவடிக்கைகளைத் தொடங்கியது.
# தூலியன்



**தூலியன்** (**Dhuliyan**), கிழக்கு இந்தியாவில் உள்ள மேற்கு வங்க மாநிலத்தில் அமைந்த முர்சிதாபாத் மாவட்டத்தில் உள்ள ஒரு நகரம் மற்றும் நகராட்சி ஆகும். தூலியன் நகரம் கங்கை ஆறு எனும் பத்மா ஆற்றின் கரையில் உள்ளது. இது மாவட்டத் தலைமையிடமான முர்சிதாபாத் நகரத்திற்கு வடமேற்கே 91.0 கிலோ மீட்டர் தொலைவிலும்; மாநிலத் தலைநகரான கொல்கத்தாவிற்கு தெற்கே 298.3 கிலோ மீட்டர் தொலைவிலும் உள்ளது.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 19 வார்டுகளும், 16,545 வீடுகளும் கொண்ட தூலியன் நகரத்தின் மக்கள் தொகை 95,706 ஆகும். அதில் ஆண்கள் 47,635 மற்றும் பெண்கள் 48,071 ஆக உள்ளனர். பாலின விகிதம் 1000 ஆண்களுக்கு 1009 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 18.47% ஆகவுள்ளனர். இதன் சராசரி எழுத்தறிவு 63.03% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 8897 மற்றும் 35 ஆகவுள்ளனர். இதன் மக்கள் தொகையில் இந்துக்கள் 21.11%, இசுலாமியர் 78.19%, சமணர்கள் 0.53% மற்றும் பிறர் 0.17% ஆகவுள்ளனர்.  
## போக்குவரத்து
மேற்கு வங்காளத்தின் வடக்கில் உள்ள தல்கோலா நகரத்தையும், தெற்கில் வங்காள விரிகுடாவில் உள்ள பக்காளி கிராமத்தை இணைக்கும் தேசிய நெடுஞ்சாலை எண் 12 (பழைய எண் 34) தூலியன் நகரம் வழியாகச் செல்கிறது  

## கல்வி
- நூர் முகம்மது ஸ்மிருதி வித்தியாலயம்
- கஞ்சன்தலா ஜெகத்பந்து வைர விழா கல்வி நிறுவினம் (நிறுவப்பட்ட ஆண்டு 1897)
# தல்கோலா



**தல்கோலா** (**Dalkhola**), கிழக்கு இந்தியாவில் உள்ள மேற்கு வங்க மாநிலத்தில் அமைந்த வடக்கு தினாஜ்பூர் மாவட்டத்தில் உள்ள ஒரு நகரம் மற்றும் நகராட்சி ஆகும். இது மாவட்டத் தலைமையிடமான ராய்காஞ்ச் நகரத்திற்கு வடமேற்கே 45 கிலோ மீட்டர் தொலைவிலும்; மாநிலத் தலைநகரான கொல்கத்தாவிற்கு வடக்கே 468.9 கிலோ மீட்டர் தொலைவிலும் உள்ளது. தேசிய நெடுஞ்சாலை எண் 12, தல்கோலாவையும், கொல்கத்தாவை இணைக்கிறது.  
## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 14 வார்டுகளும், 6,861 வீடுகளும் கொண்ட தல்கோலா நகரத்தின் மக்கள் தொகை 36,930 ஆகும். அதில் ஆண்கள் 19,230 மற்றும் பெண்கள் 17,700 ஆக உள்ளனர். பாலின விகிதம் 1000 ஆண்களுக்கு 920 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 15.14% ஆகவுள்ளனர். இதன் சராசரி எழுத்தறிவு 67.67% ஆகவுள்ளது. இதன் மக்கள் தொகையில் இந்துக்கள் 58.26%, இசுலாமியர் 39.54%, சமணர்கள் 1.02%, கிறித்தவர்கள் 0.96% மற்றும் பிறர் 0.23% ஆகவுள்ளனர்.  

## தட்ப வெப்பம்
# சுவாத் ஆறு


**சுவாத் ஆறு** (*Swat River*) பாக்கித்தானின் கைபர்-பக்துன்க்வா மாகாணத்தின் வடக்குப் பகுதியில் பாயும் ஓர் வற்றாத ஆறாகும். இந்து குஃசு மலைகளின் உயர் பனிப்பாறை பள்ளத்தாக்குகளிலிருந்து உருவாகும் இது பரந்த சுவாத் பள்ளத்தாக்கை செழிப்பாக்குவதற்கு முன்பு அழகிய கலாம் பள்ளத்தாக்கில் பாய்கிறது. இது வடக்கு பாக்கித்தானில் ஒரு முக்கியமான சுற்றுலா தலமாகவும், முன்னாள் கோட்டையாகவும் உள்ளது. புராதன காந்தாரப் பகுதி, ஏராளமான புராதன பௌத்த தளங்கள் இப்பகுதியில் சிதறிக்கிடக்கின்றன.  

## பெயர்
சமசுகிருதத்தில் "தெளிவான நீல நீர்" என்று பொருள்படலாம். மற்றொரு கோட்பாடு சுவாத் என்ற சொல் சமசுகிருத வார்த்தையான சுவேதா என்ற சொல்லிருந்து உருவாகியிருக்கலாம். இச்சொல் ஆற்றின் தெளிவான நீரை விவரிக்கவும் பயன்படுத்தப்படுகிறது. பண்டைய கிரேக்கர்களால், இந்த ஆறு *சோஸ்டஸ்* என்று அழைக்கப்பட்டது. சீன யாத்ரீகர் பாசியான் இதனை *சு-ஹோ-டு* என்று குறிப்பிடுகிறார்.  

## ஆதாரம்
சுவாத்திற்கான நீர் ஆதாரம் இந்து குஃசு மலைகளில் ஆர்ம்பாகிறது. இங்கிருந்து ஆண்டு முழுவதும் பனிக்கட்டி நீராக மாறி பாய்கிறது. ஆறு கோகிஸ்தானின் உயரமான பள்ளத்தாக்குகளில் இருந்து, உசோ மற்றும் கப்ரால் ஆறுகள் (உத்ரர் நதி என்றும் அழைக்கப்படுகிறது) கலாமில் சங்கமிக்கும் இடத்தில் தொடங்குகிறது. அங்கிருந்து,ஆறு கலாம் பள்ளத்தாக்கின் குறுகிய பள்ளத்தாக்குகள் வழியாக மத்யான் நகரம் வரை பாய்கிறது. அங்கிருந்து சக்தாரா வரை கீழ் சுவாத் பள்ளத்தாக்கின் சமவெளிப் பகுதிகள் வழியாக 160 கி.மீ. தூரம் மெதுவாக ஓடுகிறது. பள்ளத்தாக்கின் தீவிர தெற்கு முனையில், ஆறு ஒரு குறுகிய பள்ளத்தாக்கில் நுழைந்து, பெசாவர் பள்ளத்தாக்கிற்குள் நுழைவதற்கு முன், கலங்கியில், பஞ்ச்கோரா ஆற்றில் இணைகிறது. இது இறுதியாக சார்சடாவிற்கு அருகிலுள்ள காபூல் ஆற்றில் முடிவடைகிறது.  

### வெளியேற்றம்
முண்டா என்ற இடத்தில் வினாடிக்கு சராசியாக 280 கன மீட்டர் நீர் வெளியேறுகிறது.  

## பொருளாதாரத் தாக்கம்
பள்ளத்தாக்கின் பொருளாதாரத்தில் சுவாத் ஆறு முக்கியப் பங்கு வகிக்கிறது. சுவாத் மற்றும் மலகண்ட் பள்ளத்தாக்கின் கீழ் பகுதிகள் 1903 ஆண்டு ஆங்கிலேயர்களால் கட்டப்பட்ட அமந்தரா தொடர் கால்வாய்களால் பாசனம் பெறுகின்றன.  

கால்வாய் 1914 இல் முடிக்கப்பட்ட பெண்டன் சுரங்கப்பாதை வழியாக மலகண்ட் கணவாய்க்கு அடியில் பாய்கிறது. தர்காயின் கீழே, 1921 ஆம் ஆண்டில் ஆங்கிலேயர்களால் கட்டப்பட்ட கால்வாய்கள், பெசாவர் பள்ளத்தாக்கில் உள்ள சார்சத்தா, சுவாபி மற்றும் மர்தான் மாவட்டங்களில் பல சிறிய கால்வாய்களுக்கு நீர் ஆதாரத்தை வழங்குகிறது.  

## புகைப்படங்கள்

## இதனையும் பார்க்கவும்
- சப்த நதிகள்
- சுவாத் மாவட்டம்
- பாரிகோட்
# ஆப்ரா



**ஹாப்ரா** (**Habra**), கிழக்கு இந்தியாவில் உள்ள மேற்கு வங்க மாநிலத்தில் அமைந்த வடக்கு 24 பர்கனா மாவட்டத்தில் உள்ள ஒரு நகரம் மற்றும் நகராட்சி ஆகும். ஹாப்ரா நகரம் இந்திய-வங்காள தேசம் எல்லையில் அமைந்துள்ளது. இது மாவட்டத் தலைமையிடமான பராசத் நகரத்திற்கு வடகிழக்கே 23.5 கிலோ மீட்டர் தொலைவிலும்; மாநிலத் தலைநகரான கொல்கத்தாவிற்கு வடகிழக்கே 47.6 கிலோ மீட்டர் தொலைவிலும் உள்ளது.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 23 வார்டுகளும், 36,016 வீடுகளும் கொண்ட ஹாப்ரா நகரத்தின் மக்கள் தொகை 1,47,221 ஆகும். அதில் ஆண்கள் 74,592 மற்றும் பெண்கள் 72,629 ஆக உள்ளனர். பாலின விகிதம் 1000 ஆண்களுக்கு 974 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 7.94% ஆகவுள்ளனர். இதன் சராசரி எழுத்தறிவு 89.98% ஆகவுள்ளது. இதன் மக்கள் தொகையில் இந்துக்கள் 98.32%, இசுலாமியர் 1.44% மற்றும் பிறர் 0.24% ஆகவுள்ளனர்.  
## போக்குவரத்து

### இரயில் நிலையம்

ஹாப்ரா தொடருந்து நிலையம் சியால்டா இரயில் நிலையத்திலிருந்து 45 கிலோ மீட்டர் தொலைவிலும்; பராசத் இரயில் நிலையத்திலிருந்து 25 கிலோ மீட்டர் தொலைவிலும் உள்ளது.  

## கல்வி
- ஜவகர் நவோதய வித்தியாலயம், (பானிப்பூர்)]]
- ஹாப்ரா உயர்நிலைப் பள்ளி
# சாக்தக



**சாக்தக** (**Chakdaha**), கிழக்கு இந்தியாவில் உள்ள மேற்கு வங்க மாநிலத்தில் அமைந்த நதியா மாவட்டத்தில் உள்ள ஒரு நகரம் மற்றும் நகராட்சி ஆகும். இது மாவட்டத் தலைமையிடமான கிருஷ்ணாநகர் நகரத்திற்கு தெற்கே 41 கிலோ மீட்டர் தொலைவிலும்; மாநிலத் தலைநகரான கொல்கத்தாவிற்கு வடக்கே 68 கிலோ மீட்டர் தொலைவிலும் உள்ளது.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 21 வார்டுகளும், 23,167 வீடுகளும் கொண்ட சாக்தக நகரத்தின் மக்கள் தொகை 95,203 ஆகும். அதில் ஆண்கள் 48,047 மற்றும் பெண்கள் 47,156 ஆக உள்ளனர். பாலின விகிதம் 1000 ஆண்களுக்கு 986 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 7.64% ஆகவுள்ளனர். இதன் சராசரி எழுத்தறிவு 90.80% ஆகவுள்ளது. இதன் மக்கள் தொகையில் இந்துக்கள் 98.76%, இசுலாமியர் 0.87% மற்றும் பிறர் 0.37% ஆகவுள்ளனர்.  

## கல்வி

- சாக்தக கல்லூரி

## போக்குவரத்து
சியால்டா-ராணாகட் நகரங்களை இணைக்கும் இருப்புப் பாதையில் சாக்தக இரயில் நிலையம் உள்ளது.  
இதனருகமைந்த வானூர்தி நிலையம் 58 கிலோ மீட்டர் தொலைவில் டம் டம் நகரத்தில் உள்ள நேதாஜி சுபாசு சந்திரபோசு பன்னாட்டு வானூர்தி நிலையம் ஆகும்.
# தில்லி சண்டை, 1737



**தில்லிப் போர்** 28 மார்ச் 1737 அன்று மராத்தியப் பேரரசுக்கும், முகலாயப் பேரரசுக்கும் இடையே தில்லி அருகே தல்கோட்டோரா எனுமிடத்தில் நடைபெற்றது.இச்சண்டையில் முகலாயப் படைகள் தோற்று, மராத்தியப் படைகள் வென்றது. இச்சண்டை மராத்தியப் பேரரசுக்கும், முகலாயப் பேரரசுக்கும் இடையே நடைபெற்ற 3 போர்களின் ஒரு பகுதியாகும்.  

## சண்டையின் விளைவுகள்
தில்லி போரில் மராத்தியர்கள் வெற்றி பெற்றதால் வட இந்தியாவில் மராத்தியப் பேரரசை விரிவாக்கம் செய்ய முடிந்தது.தில்லி முகலாயப் படைகளுக்கு உதவ வந்த ஐதராபாத் நிஜாம் படைகள் மற்றும் போபால் நவாப் படைகளுக்கும், மராத்தியப் படைகளுக்கும் இடையே நடைபெற்ற போபால் சண்டையில் 24 டிசம்பர் 1737 அன்று ஐதராபாத் மற்றும் போபால் நவாப் படைகள் தோற்கடிக்கப்பட்டது. போரின் முடிவில் முகலாயர்களிடமிருந்து மராத்தியர்கள் போர் ஈட்டுத் தொகையாக பெரும் அளவில் கப்பம் வசூலித்தனர். மேலும் போர் உடன்படிக்கையால் போபால் நவாப் கட்டுப்பாட்டில் இருந்த மால்வா பகுதியை மராத்தியர்கள் பெற்றனர். இப்போரினாலும், ஆப்கானிய மன்னர் நாதிர் ஷா 1739-இல் தொடுத்த கர்னால் போரினாலும் தில்லி முகலாயப் பேரரசு வலுவிழந்தது.  

## இதனையும் காண்க
- தில்லி சண்டை, 1757
- தில்லி போர் (1803)
- கர்னால் போர்
# பழவேற்காடு சின்ன பள்ளிவாசல்

**பழவேற்காடு சின்ன பள்ளிவாசல் என்னும் அல்மஜிதுல் முஷர்ரஃப் பள்ளிவாசல்** திருவள்ளூர் மாவட்டம், பொன்னேரி வட்டம், பழவேற்காடு கிராமத்தில் அமைந்துள்ளது. பழவேற்காடு பேருந்து நிலையத்திலிருந்து சுமார் 350 மீட்டர் தொலைவில் அமைந்துள்ளது. அருகிலுள்ள இரயில் நிலையம் பொன்னேரி இரயில் நிலையம் ஆகும். பொன்னேரி மற்றும் செங்குன்றத்திலிருந்து நகரப்பேருந்துகள் இங்கு சென்று வருகின்றன. இதன் அஞ்சல் குறியீட்டு எண் 601205 ஆகும். இவ்வூரின் புவியிடக் குறியீடு : 13.416667°N அட்சரேகை 80.316667°E தீர்க்க ரேகை ஆகும்.  
## வரலாறு
இந்த சின்ன பள்ளிவாசல் என்ற மசூதி அல்மஜிதுல் முஷர்ரஃப் என்ற இஸ்லாமிய பெரியவரின் பெயரில் கட்டப்பட்டுள்ளது. முகம்மது பீர் சாகிப், முகம்மது அலி நயினா சாகிப் மற்றும் முகம்மது பீர் பக்கர் சாகிப் ஆகிய மூவர் இணைந்து கி.பி. 1708 ஆம் ஆண்டு (அதாவது ஹிஜரி 1121 ஆம் ஆண்டு) கட்டியதாக இங்குள்ள அறிவிப்புப் பலகை குறிப்பிடுகிறது.  
## சூரிய நிழல் கடிகாரம்
இந்தப் பள்ளிவாசலில் ஒரு சூரிய நிழல் கடிகாரம் அமைக்கப்பட்டுள்ளது. இதனைக் காண்பதற்காக பல சுற்றுலாப் பயணிகள் இங்கு வந்து செல்கின்றனர். அல்ஹாஜ் மௌலானா முகம்மது சாகிப், முகம்மது அப்துல்லா ஆகியோர் இந்த சூரிய நிழல் கடிகாரத்தை கி.பி.1915-ஆம் ஆண்டு (ஹிஜ்ரி 1334 ஆம் ஆண்டு) இந்தச் சின்னப் பள்ளிவாசல் வளாகத்தில் நிறுவிய செய்தியினை மற்றொரு அறிவிப்புப் பலகை குறிப்பிடுகிறது. இது போல மற்றொரு சூரிய நிழல் கடிகாரம் இலண்டன் மாநகரில் உள்ள மசூதி ஒன்றில் இடம்பெற்றுள்ளது. ஆக மொத்தம் இரண்டு சூரிய நிழல் கடிகாரங்கள் மட்டுமே உள்ளதாக தெரிகிறது.
# அலெசு பிலியாத்சுக்கி


**அலெசு விக்தராவிச் பிலியாத்சுக்கி** (*Ales Viktaravich Bialiatski*, ; பிறப்பு: 25 செப்டம்பர் 1962) பெலருசிய சனநாயக-சார்பு, மனித உரிமைகள் செயற்பாட்டாளரும் ஆவார். இவர் வியாசுனா மனித உரிமைகள் மையத்தில் பணியாற்றுகிறார். 2020-ஆம் ஆண்டில், "மாற்று நோபல் பரிசு" என்று பரவலாக அறியப்படும் ரைட் லவ்லிவுட் விருதை இவர் வென்றார். 2020 திசம்பரில், ஐரோப்பிய நாடாளுமன்றம் சாகரவ் பரிசு வழங்கிக் கௌரவித்தது. 2022 இல், இவருக்கு அமைதிக்கான நோபல் பரிசு, மெமோரியால் (உருசியா), குடிமை உரிமைகளுக்கான மையம் (உக்ரைன்) ஆகிய மனித உரிமைகள் அமைப்புகளுடன் இணைந்து வழங்கப்பட்டது.  

பிலியாத்சுக்கி 2021 சூலை 14 முதல், வரி ஏய்ப்பு செய்ததாகக் கூறி சிறையில் அடைக்கப்பட்டுள்ளார். மனித உரிமை ஆர்வலர்கள் இக்குற்றச்சாட்டுகள் அரசியல் உந்துதல் சுமத்தப்பட்டது என்று கருதுகின்றனர், அத்துடன் அவர்கள் பிலியாத்சுக்கியை மனசாட்சியின் கைதியாகப் பார்க்கின்றனர்.  

## வாழ்க்கைக் குறிப்பு
பிலியாத்சுக்கி உருசியாவின் கரேலியாவில் உள்ள வியாத்சீலியா என்ற நகரில் பெலருசியப் பெற்றோருக்கு 1962 இல் பிறந்தார். 1965 ஆம் ஆண்டில், குடும்பம் பெலருசிற்குத் திரும்பி கோமெல் பிராந்தியத்தின் சுவித்லாகோர்சுக் நகரில் குடியேறியது. பிலியாத்சுக்கி பெலருசிய இலக்கியம்  

## செயற்பாட்டாளர்
### சோவியத் ஒன்றியத்தில்
1980களின் முற்பகுதியில், பிலியாத்சுக்கி பல சனநாயக சார்பு முன்முயற்சிகளில் ஈடுபட்டார், இதில் "விடுதலை" என்று அழைக்கப்படும் பெலருசிய இரகசியக் கட்சிக் குழு பெலருசு சோவியத் ஒன்றியத்தில் இருந்து வெளியேறி ஒரு இறையாண்மை மிக்க சனநாயக நாட்டை உருவாக்குவதை நோக்கமாகக் கொண்டது. இக்குழு "புரச்சோக்" என்ற பெயரில் ஒரு சட்டவிரோத பிரசுரத்தை வெளியிட்டு, குறிப்பாக 1987-88 இல் பல சோவியத் எதிர்ப்பு போராட்டங்களை ஒருங்கிணைத்தது. 1987 திசம்பரில் பிலியாத்சுக்கி பெலருசிய சமூகங்களின் 1வது சட்டமன்றத்தின் ஏற்பாட்டுக் குழுவில் இருந்தார்.  

### பெலருசில்
பிலியாத்ஸ்கி பெலருசிய செல்வாக்கு அணி என்ற அமைப்பின் செயலாளராகவும் (1996-1999), அதன் துணைத் தலைவராகவும் (1999-2001) பணியாற்றினார்.  

## கைது
2011 ஆகத்து 4 அன்று அலெசு பிலியாத்ஸ்கி வரி ஏய்ப்புக் குற்றச்சாட்டின் கீழ் கைது செய்யப்பட்டு, 4½ ஆண்டுகள் சிறைத்தண்டனை உட்பட சொத்துக்களும் பறிமுதல் செய்யப்பட்டன. 2014 சூன் 21 அன்று விடுவிக்கப்பட்டார்.  

2021 சூலை 14 அன்று, பெலருசியக் காவல்துறையினர் நாடு முழுவதும் வியாசுனா அமைப்பின் பணியாளர்களின் வீடுகளையும், அலுவலகத்தையும் சோதனையிட்டனர். பிலியாத்ஸ்கியும் அவரது இரண்டு சகாக்களும் கைது செய்யப்பட்டனர். 2021 அக்டோபர் 6 அன்று, 7 ஆண்டுகள் சிறைத்தண்டனை பிலியாத்ஸ்கிக்கு வழங்கப்பட்டது.